એક દિવસ સત્રાજિતનો ભાઈ પ્રસેન તેને ગળે બાંધી જંગલમાં શિકાર કરવા ગયો. ત્યાં એક સિંહે તેને મારી નાંખ્યો અને મણિ લઈ લીધો. તેને મારી તેની પાસેથી જાંબવાન રીંછે તે લઈ લીધો. પ્રસેનના મરણની વાત જાણતાં સત્રાજિતે ભગવાન શ્રીકૃષ્ણ પર આળ ચડાવ્યું કે તેમણે તે મણિ લઈ લેવા તેના ભાઈને મરાવી નાંખ્યો છે અને તે મણિ લઈ લીધો છે. પોતાના પર આવેલું આળ દૂર કરવા શ્રીકૃષ્ણ જાંબવાનની ગુફામાં જઈ તેની સાથે યુદ્ધ કરી તેને હરાવી તે મણિ લઈ આવ્યા અને તે સત્રાજિતને સુપરત કર્યો. સમગ્ર ઘટનાની સાચી જાણ થતાં સત્રાજિત લજ્જિત થયો અને પોતાની દીકરી સત્યભામાને પત્નીરૃપે સ્વીકારવા શ્રીકૃષ્ણને વિનંતી કરી અને તે મણિ ભેટ રૃપે આપવા માંડયો. શ્રીકૃષ્ણે સત્યભામાનો સ્વીકાર તો કર્યો પણ તે મણિનો સ્વીકાર કર્યો નહીં.